JY LEES NOU Janez Vermeiren ontmoet supermodel Gisele Bündchen
"Dit het begin met Gisele wat van die garnale op haar bord vir my aanbied! Ek het een gevat en ons het begin gesels. Die onderhoud het eers 50 minute later begin," vertel hy. Janez het Gisele in New York ontmoet vir die bekendstelling van Carolina Herrera se nuwe geur, 212 VIP Rosé.
"In die 8 jaar wat ek al by Top Billing werk, was dié onderhoud die beste en maklikste een. Sy is so nederig en plat-op-die-aarde dat dit gevoel het of ek met 'n vriendin praat."
Janez en Giselle gesels in die onderhoud nadat hulle 'n bord garnale gedeel het
"Sy was eerlik oor waar sy vandaan kom en het heeltemal oopgemaak teenoor my. Ek het al van die groot name in die modelkringe ontmoet en die meeste onderhoude was ongelooflik, soos toe ek met Candice Swanepoel gesels het. Maar met baie van die ander modelle het dit vir my gevoel of hulle voorgee."
"My onderhoud met Gisele was by verre die beste. Sy het my totaal en al verstom." Hy verduidelik dat sy nie die tipiese model is wat hy verwag het nie.
"Sy is die perfekte pakket - hoewel sy nie die mooiste vrou in die wêreld is nie, is sy steeds beeldskoon en sy het so 'n groot, nederige persoonlikheid. Maar tog het sy ook daardie brazilian flair."
"Ek wil met mense praat wat al baie bereik het in hul lewens maar steeds nederig is. Mense soos Bill Clinton en Richard Branson lyk of hulle baie gemaklik kan wees." Sy droomonderhoud? Met sy "grootste held van alle tye", Roger Federer.
Die video waarvan almal praat - Janez en Kim Engelbrecht wys wat liefde is
"Daar is min genoeg verrassings in die lewe en ek het gedink dié is die grootste en mooiste ding om mee verras te word," verduidelik hy. Maar toe Juliana se mediese span tydens 'n doktersondersoek hul mond verbypraat, was die aap uit die mou gelaat: die paartjie verwag 'n seun!
"Ek is baie opgewonde! En omdat dit nie my eerste kind is nie, is ek meer ontspanne," vertel hy. Janez se eersteling, Matisse, is al 9 jaar oud.
"As dit 'n meisie was, sou ek dalk meer senuagtig gewees het. Maar gelukkig is ek nou taamlik ervare met seuns."
"Dis 'n Brasiliaanse naam, maar ons is bang mense sukkel om dit te spel en uit te spreek, so ons is nog nie seker nie," sê hy.